Tartu linn tahab jätkata liiniveolepingut Sebega | Majandus | ERR
Tartu linn tahab jätkata liiniveolepingut Sebega ({{commentsTotal}})
{{1467106581000 | amCalendar}}
Tartu linnavalitsus tegi täna volikogule ettepaneku pikendada AS-iga Sebe kehtivat liiniveolepingut kahe aasta võrra.
Linnavalitsuse teatel jõuti pärast läbirääkimisi senise teenuse osutaja Sebega ja konsultatsioone teiste turuosalistega järeldusele, et soodsaim lahendus on pikendada olemasolevat lepingut Sebega.
Samas pikendatakse senist lepingut soodsamatel tingimustel ehk läbirääkimiste tulemusena on saavutatud kokkulepe liinikilomeetri hinna vähenemise osas 1,5 protsendi võrra.
Eelnevast tulenevalt otsustas linnavalitsus võtta tagasi volikokku alternatiivse eelnõuna esitatud otsuse eelnõu avaliku liiniveo vahehanke korraldamiseks loa küsimise kohta.
Volikogu 30. juuni istungi päevakorda jäi eelnõu, millega küsitakse linnavolikogult luba lepingu pikendamiseks AS-iga Sebe.